
Selam alejkum. Za koliko se mrtvih osoba mogu podijeliti sevabi od proučenog cijelog Kurana tj. hatme, neko kaže max. 7 ljudi?


* 
* 
* 
* 
* 
* 
* 

 
NA KOLIKO MRTVIH OSOBA SE MOŽE PODIJELITI NAGRADA HATME?

Ve alejkumusselam ve rahmetullahi ve berekatuhu.


Imami četiri mezheba imaju podijeljeno mišljenje oko poklanjanja sevapa učenja Kur’ana mrtvima da li im uopće nagrada učenja stiže umrlima.


Imami Ebu Hanife i Ahmed su na stavu da mrtvima stiže nagrada učenja Kur’ana i da im koristi, dok su imam Malik i Šafija na suprotnom stavu, tj. da umrlima to ne koristi i da im ne stiže nagrada učenja Kur’ana. Ono što se sigurno zna je to da ni ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, ni ***[ashabi](https://pitajucene.com/search/ashab/questions/ "Pretraži pitanja o ashabima")*** nisu učili Kur’an da bi poklanjali sevape umrlima. A učenjaci koji smatraju da je dozvoljeno i propisano to dokazuju kijasom (analogijom) na dovu, sadaku, hadž i ***[post](https://pitajucene.com/search/post/questions/ "Pretraži pitanja o postu")*** za koje je potvrđeno da nagrada spomenutih ibadeta kada se obave za umrle stiže umrlima.


A na koliko osoba se može nagrada učenja zanijetiti i podijeliti, po stavu učenjaka po kojima nagrada stiže umrlima, u tome nema ograničenja. Nagrada učenja se može pokloniti umrlima čitavog ummeta. S tim, što je veći broj osoba manja im je nagrada.


Ve billahi tevfik.


Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


